Suchinthana/ta-wikipedia huggingface dataset:
6 அத்தியாயம்

6 அத்தியாயம் என்பது 2018ஆம் ஆண்டு வெளிவரவுள்ள ஒரு திகில் தொகைத் திரைப்படமாகும். இதில் அடங்கியுள்ள ஆறு குறும்படங்களும் வெவ்வேறு இயக்குநர்களால் எழுதி இயக்கப்பட்டுள்ளன. இப்படத்தை ஆஸ்கி மீடியா ஹட் எனும் தயாரிப்பு நிறுவனத்தின் கீழ் சங்கர் தியாகராஜன் தயாரித்துள்ளார். இத்திரைப்படம் எதிர்வரும் 23 பிப்ரவரி 2018 அன்று வெளிவர உள்ளது.

தயாரிப்பும் வெளியீடும் 
இப்படத்தை ஆஸ்கி மீடியா ஹட் சார்பாக சங்கர் தியாகராஜன் தயாரித்துள்ளார். இந்நிறுவனத்திற்கு இது முதல் படமாகும். இதில் பணிபுரிந்திருக்கும் இயக்குநர்கள் பலர் திரைத்துறையில் அனுபவம் வாய்ந்தவர்கள் எனினும், கேபிள் சங்கர் தவிர மற்றோருக்கு  இது அவர்கள் இயக்கும் முதல் படமாகும்.  கேபிள் சங்கர் [[தொட்டால் தொடரும்]] எனும் படத்தை இதற்கு முன் இயக்கியுள்ளார். அதில் நடித்த [[தமன் குமார்]] இப்படத்திலும் நடித்துள்ளார்.

முன்னணி எழுத்தாளர் அஜயன் பாலா இதில் ஒரு படத்தை இயக்கியுள்ளார். அவர் இதற்கு முன் சென்னையில் ஒரு நாள், வனயுத்தம், மனிதன் ஆகிய படங்களுக்கு திரைக்கதை எழுதியுள்ளார் என்பது குறிப்பிடத்தக்கது.

இத்திரைப்படத்தின் இயக்குநர்களின் ஒருவரான லோகேஷ் ராஜேந்திரன், சிறு வயதில் குழந்தை நட்சத்திரமாக பல தொலைக்காட்சி தொடர்கள் மற்றும் திரைப்படங்களில் நடித்துள்ளார். மர்ம தேசம் விடாது கருப்பு தொடரில் குழந்தை நட்சத்திரமாக நடித்து பலரின் பாராட்டுகளைப் பெற்றார்.

இப்படத்தின் ஒலிப்பேழை வெளியீடு அக்டோபர் 30, 2017 அன்று நடைபெற்றது. அதில் முன்னணி இயக்குநர்கள் சேரன், ஏ. வெங்கடேஷ், பார்த்திபன், வெற்றிமாறன், அறிவழகன், மற்றும் தயாரிப்பாளர் ஜி. தனஞ்செயன் ஆகியோர் கலந்து கொண்டனர்.

கலைஞர்கள்

பொது 
 தயாரிப்பாளர்: சங்கர் தியாகராஜன்
 தயாரிப்பு நிர்வாகர்: கேபிள் சங்கர்
 இசை (பாடல்): சி.எஸ். சாம்
 நடனம்: நந்தா
 காட்சி விளைவுகள்: வீ ஃபோகஸ் டிஜிடல் மீடியா
 ஒளிப்பதிவு (பாடல்): சி.ஜெ..ராஜ்குமார்

அத்தியாயங்களில்

திரைப்படத்திற்கான வரவேற்பு 
இப்படம் பொதுவாக விமர்சகர்களிடம் நல்ல பெயர் பெற்றுள்ளது. அவர்கள் பலரும் இம்முயற்சியின் புதுமையைப் பாராட்டினாலும் இயக்குநர்களின் திறமையும் அங்கீகரிக்கப்பட்டுள்ளது. பொதுவாக திகில் படமாக இருந்தாலும், ஒவ்வொரு படமும் தனி கருத்தை கொண்டுள்ளதையும் இவற்றை இறுதியில் இணைத்திருந்த விதமும் தன்னை கவர்ந்த்தாக  இயக்குநர் மீரா கதிரவன் கூறினார். மூத்த இயக்குநர் பாரதிராஜா இப்படம் தன்னை மிரள வைத்ததாகவும் இத்தகைய படங்களே தமிழ் திரைப்படங்களை உலக ரீதியில் கொண்டு செல்லும் என்றும் கூறியுள்ளார்.

சான்றுகள் 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
கொகஷி

கொகஷி ( (こけし, こけし, kokeshi), என்பவை சப்பானிய பொம்மைகள். இவை வடக்கு சப்பானை பூர்வீகமாக கொண்டவை. இவை மரத்தைக் கொண்டு கைகளால் செய்யப்படும் பொம்மைகளாகும், இவை பெரிய உருண்டைத் தலை, கை கால் இல்லாத உருளை உடல் அதில் எளிய வண்ணக் கோடுகளுடன் இருக்கும்.  கண், காது, மூக்கு எனச் சில கறுப்புத் தீற்றல்கள் மட்டுமே முகத்தில் வரையப்படும். உடலில் கறுப்பு, சிவப்பு, மஞ்சளில் எளிய பூ வேலைப்பாடுகள் இருக்கும். அதன் மேலே மெல்லிய மெழுகு பூச்சுடன் இருக்கும். கோகேஷி பொம்மைகளின் ஒரு தனிச் சிறப்பானது அவை கை கால்கள் இல்லாது இருப்பது ஆகும். மொம்மையின்  கீழே பொதுவாக அதை உருவாக்கிய கலைஞரின் கையொப்பத்தைக் கொண்டிருக்கும்.

வரலாறும், சொற்பிறப்பியலும் 
கோகேஷியின் தோற்றம் மற்றும் பெயர் குறித்த தகவல்கள் தெளிவாக இல்லை, இது வரலாற்றுரீதியாக  小芥子, 木牌子, 木形子, மற்றும் 木芥子 என எழுதப்பட்டது. 1939 ஆகத்தில் நருக்கா ஓன்சனில் உள்ள ஜப்பானின் அனைத்து ஜப்பானிய கொக்கேஷி கண்காட்சியில் (全国こけし大会)  ஹிரகனா உச்சரிப்பு こ け என்று ஏற்றுக்கொள்ளப்பட்டது.

மரபுவழியாக "கொகஷி" என்ற சொல்லானது மர (木 ki, ko) அல்லது சிறிய (小 கோ) மற்றும் பொம்மைகள் (芥子 keshi) ஆகிய சொற்களிலில் இருந்து பெறப்பட்டது  என்பது ஒரு நம்பத்தகுந்த கோட்பாடாகும்.

கொகஷி முதலில் டோக்கியோ பிராந்தியத்திலும் பிறகு மற்ற மருத்து நீருற்று பகுதிகளுக்கும் பரவியது. சப்பான் நாட்டின் வட கிழக்கில் உள்ள ஒன்சென் வெந்நீர் ஊற்றுகளுக்குப் புகழ்பெற்ற பகுதி என்பதால் உடற்பிடிப்பு கருவிகளில் ஒன்றாகவும் இந்தப் பொம்மை ( (1600-1868) தயாரிக்கப்பட்டதாக கூறப்படுகிறது.

பொம்மை 
செர்ரி, மிசுகி போன்ற மரங்களில் இருந்து கொகஷி பொம்மைகள் செய்யப்படுகின்றன. பொம்மை செய்யத் தொடங்குவதற்கு முன்னர் மரமானது பல மாதங்கள் பக்குவப்படுத்தப்படும். பின்னர் முதலில் கரடாக மரத்திலிருந்து பொம்மையை வெட்டியெடுப்பார்கள். பின்னர் அதை கடைசல் எந்திரத்தில் கொடுத்துக் கடைந்து மெருகேற்றுவார்கள்.
தலையையும் உடலையும் தனித்தனியாகச் செய்து பின்னர் பொருத்தி வண்ணங்களைத தீட்டுவார்கள். ஆண், பெண் என இரண்டு பாலின கொகஷி பொம்மைகளும் உண்டு.

நம்பிக்கைகள் 
மருத்துவ வசதிகள் அவ்வளவாக இல்லாத அக்கால சப்பானில், குழந்தைகள் பிறப்பதற்கு முன்பும் பிறந்த பின்பும் உயிரிழப்பது அதிகமாக இருந்தது. ஆரோக்கியமான குழந்தைகளைப் பெறுவதற்கு ஆசைப்படும் அம்மாக்களின் பிரார்த்தனையின் வெளிப்பாடாகவும் இந்த கொகஷி பொம்மைகள் இருந்துள்ளன.

ஈரத்தன்மையுள்ள மரங்களிலிருந்து செய்யப்படும் கொகஷி பொம்மைகளை வீட்டில் வைத்திருந்தால் தீ விபத்துகளிலிருந்து தடுக்கும் என்ற நம்பிக்கையும் இருந்துள்ளது

ஒரு சப்பானியக் குழந்தையின் குழந்தைப் பருவத்துடன் சேர்ந்தே கொகஷி பொம்மை இருப்பதால். அந்தக் குழந்தை வளர்ந்த பிறகு அதன் தொலைந்து போன குழந்தைப் பருவம் கொகஷிக்குள் நினைவாகத் தங்கிவிடுவதாக ஜப்பானியர்கள் நம்புகிறார்கள்.

மேற்கோள்கள்

வெளி இணைப்புகள் 
 "32nd Michinoku Kokeshi Festival" at Destination Tohoku
 "Kokeshi" at Japanya.co.uk

ஜப்பானியப் பண்பாடு
பொம்மைகள்
உலூசியான்னி வால்கோவிச்

உலூசியான்னி வால்கோவிச் (Lucianne Walkowicz) ஓர் அமெரிக்க வானியலாளர் ஆவார். இவர் ஆடுலர் கோளரங்கத்தில் பணிபுரிகிறார். இவர் உடுக்கணக் காந்தச் செயல்பாடு ஆய்வுக்கும் தன் புறக்கோள் உயிரினங்களின் வாழ்தகவின்பாலான தாக்க ஆய்வுக்கும் பெயர்பெற்றவர். இவர் 2008 இல் இருந்து பேரியல் வானளக்கைத் தொலைநோக்கி, மாறும் விண்மீன் கூட்டிணைவுக்குத் தலைமை ஏற்றுவருகிறார் இவர் பேரியல் வானளக்கைத் தொலைநோக்கித் தரவு அறிவியல் ஆய்வுநல்கைத் திட்டத்தின் நிறுவன உறுப்பினரும் ஆவார். இவர் இருண்ட வான இயக்கப் பரப்புரைக்காக பன்னாட்டளவில் பெயர்பெற்றவர். இவர் 2011 ஆம் ஆண்டின் காவ்லி ஆய்வுறுப்பினராகவும் 2012 ஆம் ஆண்டின் TED முதுநிலை ஆய்வுறுப்பினராகவும் தேசிய அறிவியல் கல்விக்கழகத்தால் அறிவிக்கப்பட்டார்.

இவர் வெர்னர் கெர்சோகின் 2016 ஆம் ஆண்டு ஆவணமாகிய Lo and Behold இல் தோன்றியுள்ளார்.

மேற்கோள்கள்

வெளி இணைப்புகள் 
 

வாழும் நபர்கள்
அமெரிக்க வானியலாளர்கள்
அமெரிக்கப் பெண் அறிவியலாளர்கள்
பெண் வானியலாளர்கள்
ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
1979 பிறப்புகள்
இலித்தியோபாசுப்பேட்டு

இலித்தியோபாசுப்பேட்டு (Lithiophosphate) என்பது Li3PO4 என்ற மூலக்கூற்று வாய்ப்பாடு கொண்ட இலித்தியம் உலோகத்தின் கனிமம் ஆகும். தூய்மையான இலித்தியம் ஆர்த்தோபாசுப்பேட்டின் இயற்கை வடிவம் இலித்தியோபாசுப்பேட்டு  என்று கருதப்படுகிறது. மிகவும் அரிதான வகை கனிமமான இது சிலவகையான சிறப்பு அனற்பாறைகளில் தோன்றுகிறது.

பன்னாட்டு கனிமவியல் சங்கம் இலித்தியோபாசுப்பேட்டு கனிமத்தை Lip என்ற குறியீட்டால் அடையாளப்படுத்துகிறது.

மேற்கோள்கள் 

இலித்தியம் கனிமங்கள்
பாசுப்பேட்டு கனிமங்கள்
நேர்ச்சாய்சதுரக் கனிமங்கள்
ஃபால்கான் ஹெவி

கனரக பால்கான் (Falcon Heavy, பால்கான் ஹெவி) என்பது உலகின் மிகப்பெரிய ஏவூர்தி ஆகும். இது மீண்டும், மீண்டும் பயன்படுத்தக்கூடிய ஏவூர்தி. இது ஸ்பேஸ் எக்ஸ் என்ற நிறுவனம் மூலம் தயாரிக்கப்பட்டு வெற்றிகரமாக ஏவப்பட்டது. உலகிலேயே இதுதான் பெரிய சக்தி வாய்ந்த ராக்கெட் ஆகும். 18 போயிங் விமானங்களுக்கு இணையான சக்தியும், 747 ஜெட் விமானங்களுக்கு இணையாக வேகமும் கொண்டது. எதிர்காலத்தில் நிலவிற்கு, செவ்வாய்க்கும் மனிதர்களை அனுப்ப இந்த ராக்கெட் பயன்படுத்தப்பட இருக்கிறது. இதில் ஒரு டெஸ்லா கார் வைக்கப்பட்டு விண்வெளியில் அனுப்பப்பட்டுள்ளது.

மேற்கோள்கள்

ஏவூர்திகள்
ஃ என்ற எழுத்தால் தொடங்கும் கட்டுரைத் தலைப்புகள்
சவரக்கத்தி (திரைப்படம்)

சவரக்கத்தி (Savarakathi) ஜி. ஆர் . ஆதித்யா இயக்கத்தில், மிஷ்கின் தயாரிப்பில்,   ராம், மிஷ்கின், பூர்ணா ஆகியோரின் முன்னணி கதைப்பாத்திர நடிப்பில் வெளிவந்துள்ள தமிழ்த் திரைப்படம். இத்திரைப்படம்  அரோள் கரோலின் இசையில், கார்த்திக் வெங்கட்ராமனின் ஒளிப்பதிவில், சதீஷ் குமாரின் படத்தொகுப்பில் 9 பிப்ரவரி, 2018 அன்று  வெளியாகியுள்ளது.

நடிப்பு

ராம்- பிச்சைமூர்த்தியாக
மிஷ்கின்- மங்கேஸ்வரனாக
பூர்ணா- சுபத்திராவாக
ஷாஜி சென்- மனநலம் பாதிக்கப்பட்டவராக

இசை

இப்படத்தில் பாடல்களுக்கான இசையையும், பின்னணி இசையையும் அரோள் கரோலின் மேற்கொண்டு வருகின்றார். இத்திரைப்படத்தின் பாடல்களை தமிழச்சி தங்கப்பாண்டியன், மிஷ்கின் ஆகியோர் எழுதியுள்ளனர்

திரைப்படப்பணிகள்
மிஷ்கின்  இத்திரைப்படத்தின் பணிகளை 2015இல் தொடங்கினார். முடித்திருத்தும் பணியில் உள்ள தனக்குத்தெரிந்த ஒருவரின் உண்மைக்கதை என்று தெரிவித்துள்ளார். இத்திரைப்படத்தின் இயக்குநர் ஜி. ஆர் . ஆதித்யா,  மிஷ்கினின்  சகோதரர், இவர் பார்த்திபனிடம் பணியாற்றி உள்ளார். இத்திரைப்படத்தில் நடித்துள்ள ராம் முதலில் இப்படத்தில் நடிக்க மறுத்தார், பின்னர் நடிக்க ஒப்புக்காண்டார்.

சான்றுகள்

வெளி இணைப்புகள்

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
தெம்புரோங் குகை

தெம்புரோங் குகை (மலாய்: Gua Tempurung; ஆங்கிலம்: Tempurung Cave); என்பது மலேசியாவின் பேராக் மாநிலத்தில், கோப்பேங் நகருக்கு அருகில் உள்ள ஒரு குகை ஆகும். இந்தக் குகையானது குகை ஆர்வலர் மத்தியில் பிரபலமாக உள்ளது. 

ஏறக்குறைய மூன்று கிலோமீட்டர் நீண்ட இந்தக் குகை மலேசியாவின் மிக நீண்ட குகைகளில் ஒன்றாகும். தவிர தீபகற்ப மலேசியாவில் மிக நீண்ட குகையாகவும் கருதப் படுகிறது.

தெம்புரோங் குகை 400 மில்லியன் ஆண்டுகளுக்கு முன்னர் உருவான குகையாகும். இந்தக் குகையில் சுண்ணாம்பு, ஈயம், பளிங்கு கற்கள், தாது பொருள்கள் புதைந்து உள்ளன. கடந்த நூற்றாண்டில் பல்வேறு காலக் கட்டங்களில் இந்தக் குகையில் சில சிறிய அளவிலான ஈய சுரங்கங்கள் இருந்துள்ளன.

பொது

இந்தக் குகை அமைந்து இருக்கும் கோப்பேங் நகரத்தைச் சுற்றிலும் சுண்ணாம்புக் குன்றுகளும் சுண்ணாம்பு மலைகளும் நிறைய உள்ளன. சுண்ணாம்புக் குன்றுகளும் சுண்ணாம்பு மலைகளும் குடையப்பட்டு அங்கிருந்து சுண்ணாம்பு கற்கள் வெட்டி எடுக்கப் படுகின்றன. 

அவை சிமெண்ட் தயாரிக்க உதவுகின்றன. ஈப்போவைச் சுற்றிலும் சிமெண்ட் ஆலைகள் உள்ளன.

நிறம் மாறும் பாறைகள்

இந்தக் குகை போர்க் காலங்களில் மக்களைப் பாதுகாக்க மன்னர்களால் பயன்படுத்தப்பட்ட வரலாற்றுப் பின்னணியைக் கொண்டது. இயற்கையாக உருவான இந்த தெம்புரோங் குகையில் உலகிலேயே விலை உயர்ந்த சலவைக் கற்கள் உள்ளன.

இந்த மலைக் குகையில் உள்ள துளைகளின் வழியாக சூரிய ஒளி நுழையும் போது, குகையின் பாறைகள் நிறம் மாறுகின்றன. அருவி கொட்டுவது போலவும், பனி உறைந்து இருப்பது போலவும் மலைக் கற்கள் காட்சி தருகின்றன.

மலாயா அவசரகாலத்தின் போது (1948-1960), Malayan National Liberation Army (MNLA) எனும் மலாயா தேசிய விடுதலை படையினர் குகையை ஒரு மறைவிடமாகப் பயன்படுத்தினார்கள். அவர்கள் விட்டுச் சென்ற சில கிறுக்கல்கள் இன்னும் சுவர்களில் காணப் படுகின்றன.

தெம்புரோங் குகை விவரங்கள்

 குகையின் மொத்த நீளம் 4.5 கி.மீ. இருப்பினும் ஏறக்குறைய 1.9 கி.மீ. தொலைவிற்கு மட்டுமே உள்ளே செல்ல பொதுமக்கள் அனுமதிக்கப் படுகின்றனர். 

 இந்தக் குகை 1.6 கி.மீ. நீளமுள்ள நிலத்தடி நதியைக் கொண்டு உள்ளது.

 குகை வளாகத்தில் 5 உயரமான குவிமாடங்கள் உள்ளன.

 அவற்றில் தங்கநிறம் பாய்ந்த குவிமாடம் (Golden Flowstone Cavern) 90 மீட்டர் உயரம் கொண்டது. இதன் கீழே ஒரு நதி ஓடுகிறது. அதனால் அந்த நதி தங்க நிறத்தில் எப்போதும் மிளிர்கின்றது.

 இராட்சச அடிநிலைக்குகை (Gergasi Cavern) 15 மீட்டர் உயரமுள்ள ஒரு பெரிய நெடுவரிசையைக் கொண்டு உள்ளது.

 ஈயச் சுரங்க அடிநிலைக் குகையில் (Tin Mine Cavern); முன்பு காலத்தில் ஈயச் சுரங்கத் தொழிலாளர்கள் விட்டுச் சென்ற சுரங்கச் சுவடுகளைக் காணலாம்.

 தெம்புரோங் என்றால் மலாய் மொழியில் தேங்காய் ஓடு. இந்தக் குகையின் சில குவிமாடங்கள் தேங்காய் ஓடுகளைப் போல இருப்பதாகக் கூறப்படுகிறது. 

 ஒவ்வோர் ஆண்டும் மார்ச் முதல் மே மாதம் வரையில் குகை வெளவால்களின் இனச்சேர்க்கை காலம் ஆகும். ஆகவே அந்தக் கட்டத்தில் இலட்சக் கணக்கான குகை வெளவால்களுக்கு இந்தக் குகை அடைக்கலம் தருகிறது.

தெம்புரோங் குகை காட்சியகம்

மேற்கோள்கள்

வெளி இணைப்புகள் 
 Tourism Malaysia - Tempurung Cave (Gua Tempurung) 
 Gua Tempurung

மலேசியாவில் உள்ள குகைகள்
பேராக் சுற்றுலா தலங்கள்
யாக்கோபசு என்றிக்கசு வான் தோஃப்

யாக்கோபசு என்றிக்கசு வான் தோஃப் (Jacobus Henricus "Henry" van 't Hoff, Jr)என்பவர் நெதர்லாந்து நாட்டைச் சேர்ந்த (30 ஆகத்து 1852 - 1 மார்ச் 1911) ஒரு டச்சு இயற்பிய வேதியலாளர் ஆவார்.  அவரது காலத்தில் இவர் மிகத் திறமையான கோட்பாட்டு வேதியலாளர் எனக் கருதப்பட்டார்.வான் தோஃப் வேதியலுக்கான நோபல் பரிசு வரலாற்றில் 1901 ஆம் ஆண்டு வேதியியலுக்கான முதல் நோபல் பரிசை பெற்றார்.  வான் தோஃப் அவர்கள் நவீன வேதியல் கோட்பாடுகளான வேதி நாட்டம், வேதியியற் சமநிலை, வேதி வினைவேகவியல் மற்றும் வேதி வெப்ப இயக்கவியல் ஆகியவற்றின் முன்னோடி என்றழைக்கலாம். 1874 ஆம் ஆண்டு அவர் வெளியிட்ட நான்முக கார்பன் அணு பற்றிய கோட்பாடு முப்பரிமாண வேதியியல் துறை உருவாக வித்திட்டது. 1875 ஆம் ஆண்டு அலீன், குமுலீன் மற்றும் அதன் அச்சுக்களின் சமச்சீரின்மை  போன்றவைகளின் கட்டமைப்பை பற்றி ஊகித்துச் சொன்னார். இயற்பிய வேதியியல் துறையை உருவாக்கியவர் என்றும் அறியப்படுகிறார்.

மேற்கோள்கள் 

1852 பிறப்புகள்
1911 இறப்புகள்
டச்சு வேதியியலாளர்கள்
நோபல் பரிசு பெற்ற நெதர்லாந்து மக்கள்
நோபல் வேதியியற் பரிசு பெற்றவர்கள்
காசநோயால் இறந்தவர்கள்
கரிம வேதியியலாளர்கள்
கோட்பாட்டு வேதியியலாளர்கள்
ஜெய்ப்பூர் நகர அரண்மனை

ஜெய்ப்பூர் நகர அரண்மனை (City Palace, Jaipur) வளாகத்தில் சந்திர மகால் மற்றும் முபாரக் மகால் போன்ற அரண்மனைகளைக் கொண்டது. இந்தியாவின் இராஜஸ்தான் மாநிலத்தலைநகரான செய்ப்பூர் நகரத்தில் உள்ள இவ்வரண்மனை ஜெய்ப்பூர் இராச்சிய மன்னரின் வாழிடமாகும். ஜெய்ப்பூர்  அரண்மனை வளாகத்தில் உள்ள சந்திர மகால் தற்போது அருங்காட்சியமாக மாற்றப்பட்டுள்ளது.  

 ஜெய்ப்பூர் நகரத்தின் வடகிழக்கில் அமைந்த ஜெய்ப்பூர் அரண்மனை பெரும் தாழ்வாரங்களையும், தோட்டங்களையும், கட்டிடங்களையும் கொண்டுள்ளது. ஜெய்ப்பூர் அரண்மனை சிவப்பு மற்றும் இளஞ்சிவப்பு மணற்கற்களைக் கொண்டு கட்டப்பட்டது. அரண்மனை சுவர்களிலும், கூரைகளிலும் பல வண்ணக் கண்ணாடி சில்லுகளால் அலங்கரிப்பட்டுள்ளது.

இவ்வரன்மனை 1729 - 1732 கால கட்டங்களில், ஜெய்ப்பூர் இராச்சிய மன்னர் இரண்டாம் ஜெய் சிங்
காலத்தில், ராஜ்புத், மேலைச் சாளுக்கியர், பதாமி சாளுக்கியர் மற்றும் முகலாயக் கட்டிடக் கலைகளின் கலவையுடன் கட்டப்பட்டது.

முபாரக் மகால்
 
மன்னர் இரண்டாம் மதோ சிங் என்பவரால் கட்டப்பட்ட வரவேற்பு மாளிகையான, முபாரக் மகால் இசுலாமிய, இந்திய, ஐரோப்பியக் கட்டிடக் கலைநயத்தில் கட்டப்பட்டது.

சந்திர மகால்
 
ஜெய்ப்பூர் அரண்மனை வளாகத்தின் மேற்கு பகுதியில் அமைந்த சந்திர அரண்மனை ஏழு தளங்கள் கொண்டது.

இவ்வரன்மனை அழகிய ஓவியங்கள், பல நிறக் கண்ணாடி வேலைப்பாடுகளுடன் கூடிய பூக்களால் ஆன சுவர்கள், தரைகள் கொண்டது.  

தற்போது இவ்வரன்மனை, ஜெய்பூர் மன்னர்களின் வழித்தோன்றல்களின் வாழிடங்களாக உள்ளது.  

எனவே சந்திர மகாலின் தரைத்தளத்தைப் பார்வையிட மட்டுமே பொதுமக்கள் அனுமதிக்கப்படுகின்றனர்.

அரண்மனையின் முகப்பில், மயில் வடிவ அழகிய தோரண வாயில் கொண்டது. மேலும் தோட்டங்களுடன் கூடிய இவ்வரண்மனையில் ஒரு சிறு ஏரியும் உள்ளது.  

சுக் நிவாஸ் எனப்படும் ஓய்வு மாளிகை, ஜெய்ப்பூர் மன்னரின் . தனியறையாகவும், உணவுக் கூடமாக உள்ளது.
சந்திர மகாலின் மூன்றாம் தளத்தை வண்ண மாளிகை என்பர். இங்குள்ள சுவர்கள், கூரைகள் மற்றும் தூண்களில் சிறிய மற்றும் பெரிய பல வண்ணக் கண்ணாடிச் சில்லுகள் பதிக்கப்பட்டு அலங்கரிக்கப்பட்டுள்ளது.   சந்திர மகாலின் நான்காம் தளத்தை, சோபா நிவாஸ் என்பர்.

ஐந்தாம் தளத்தில்  படிமங்களின் மாளிகை உள்ளது. ஆறாம் தளத்தை சிறீ நிவாஸ் என்பர். ஏழாம் தளத்தை மணி மகுடக் கோயில் என்பர்.

பிரிதம் நிவாஸ் சதுக்கம்

படக்காட்சியகம்

இதனையும் காண்க
 ஹவா மஹால்
 ஜல் மகால்
 ஜந்தர் மந்தர் (ஜெய்ப்பூர்)
 ஆம்பர் கோட்டை
 ஜெய்கர் கோட்டை
 நாகர்கர் கோட்டை
 ஜெய்பூர் இராச்சியம்
 இராஜ் மகால், ஜெய்ப்பூர்

அடிக்குறிப்புகள்

மேற்கோள்கள்

மேலும் படிக்க
 Sachdev, Vibhuti; Tillotson, Giles Henry Rupert (2002). Building Jaipur: The Making of an Indian City. Reaktion Books,  London. .

வெளி இணைப்புகள்

ஜெய்ப்பூர்
இராசத்தான் அரண்மனைகள்
இராஜஸ்தானில் உள்ள சுற்றுலாத் தளங்கள்
இந்திய அரண்மனைகளின் பட்டியல்

இந்திய அரண்மனைகளின் பட்டியல்:

 ஜெய்ப்பூர் நகர அரண்மனை, செய்ப்பூர்
 ஜல் மகால், செய்ப்பூர்
 ஹவா மஹால், செய்ப்பூர்
 உமைத் பவான் அரண்மனை, ஜோத்பூர்
 ஏரி அரண்மனை, உதய்ப்பூர்
 உதய்பூர் அரண்மனை, உதய்ப்பூர்
 ஜக் அரண்மனை, உதய்ப்பூர்
 ஷிவ் நிவாஸ் பேலஸ்
 மோதி பாக் அரண்மனை, பட்டியாலா
 ஆக்ரா அரண்மனை
 யகாங்கிரி மகால், ஆக்ரா
 மைசூர் அரண்மனை, மைசூர்
 லலித மகால், மைசூர்
 தாரியா தௌலத் பாக், மைசூர்
 பெங்களூர் அரண்மனை, பெங்களூர்
 இலக்குமி விலாஸ் அரண்மனை, வதோதரா
 பலராம் அரண்மனை, பனஸ்கந்தா
 லே அரண்மனை, லே
 இராமநாதபுரம் அரண்மனை, இராமநாதபுரம்
 தஞ்சை அரண்மனை, தஞ்சாவூர்
 கலச மஹால், சேப்பாக்கம், சென்னை
 சொக்கநாத நாயக்கர் அரண்மனை, திருச்சி மலைக்கோட்டை
 டேனிஷ் ஆளுநர் மாளிகை, தரங்கம்பாடி
 தமுக்கம் அரண்மனை, மதுரை
 திருமலை நாயக்கர் அரண்மனை, மதுரை
 பத்மநாபபுரம் அரண்மனை, பத்மநாபபுரம்
 பர்ன்ஹில்சு அரண்மனை, ஊட்டி
 உஜ்ஜயந்தா அரண்மனை, அகர்தலா, திரிபுரா
 நீர்மகால், திரிபுரா
 ராஷ்டிரபதி பவன், புதுதில்லி
 செங்கோட்டை, புதுதில்லி
 சௌமகல்லா அரண்மனை, ஐதராபாத்
 பாலாக்ணுமா அரண்மனை, ஐதராபாத்
 ஆகா கான் அரண்மனை, புனே
 காங்லா அரண்மனை, இம்பால்
 ஜெயவிலாஸ் அரண்மனை, குவாலியர்
 ராசவாடா அரண்மனை
 பளிங்கு அரண்மனை, கொல்கத்தா
 பட்டௌதி அரண்மனை, குர்கான், அரியானா
 தலாதல் கர், சிவசாகர்
 மாத்தியாபாக் அரண்மனை, துப்ரி

மேற்கோள்கள்

இந்தியாவில் உள்ள அரண்மனைகள்
வெள்ளீய(II) ஐதராக்சைடு

வெள்ளீய(II) ஐதராக்சைடு (Tin(II) hydroxide) என்பது  Sn(OH)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் சிடானசு ஐதராக்சைடு, டின் ஐதராக்சைடு என்ற பெயர்களாலும் அழைக்கப்படுகிறது. வெள்ளீயம்(II) உலோகத்தின் கனிமவேதியியல் சேர்மமும் இதுவேயாகும். இச்சேர்மத்துடன் தொடர்புடைய பல வேதிப்பொருட்கள் அறியப்பட்டாலும் Sn6O4(OH)4 என்ற மூலக்கூற்று வாய்ப்பாடு கொண்ட ஆக்சி ஐதாக்சைடு சேர்மத்திற்கு மட்டுமே உறுதியான தகவல்கள் கிடைக்கின்றன. இவைகள் யாவும் வெண்மை நிறத்துடன் நீரில் கரையாத உப்புகளாக உள்ளன.

தயாரிப்பும் கட்டமைப்பும் 

Sn6O4(OH)4 படிகங்களின் பண்புகள் எக்சு கதிர் விளிம்பு விளைவு சோதனையின் மூலம் வரையறுக்கப்படுகின்றன. வெள்ளீயம்(II) இன் காரக் கரைசல்களிலிருந்து இத்தொகுதிகள் கிடைக்கின்றன. Sn மையங்களின் எண்முகங்களை இச்சேர்மம் கொண்டுள்ளது. ஆக்சைடு அல்லது ஐதராக்சைடுகள் ஒவ்வொரு முகத்திற்கும்  உச்சியாக உள்ளன. எண்முக தடங்களின் துணை அலகான Mo6S8  இன்  கட்டமைப்பை நினைவூட்டுவதாக இது உள்ளது. தூய்மையான Sn(OH)2 கட்டமைப்பு அறியப்படவில்லை.

புரோட்டான் ஈயா கரைப்பானிலுள்ள SnCl2   உடன் (CH3)3SnOH  வினைபுரிவதால் Sn(OH)2 உருவாகிறது:.

2 Me3SnOH + SnCl2 → Sn(OH)2 + 2 Me3SnCl

இப்பொருளைப் பற்றிய வேறு படிகவியல் ஆய்வு முடிவுகள் ஏதும் அறியப்படவில்லை.

வினைகள் 

வெள்ளீய (II) ஐதராக்சைடு காற்றினால் எளிதாக ஆக்சிசனமேற்றம் அடைந்து வெள்ளீய ஆக்சைடாக மாறுகிறது.

மேற்கோள்கள் 

ஐதராக்சைடுகள்
வெள்ளீய(II) சேர்மங்கள்
ஒடுக்கிகள்
கலகலப்பு 2

கலகலப்பு 2  () (Kalakalappu 2), சுந்தர் சி. இயக்கத்தில், குஷ்பூவின் தயாரிப்பில் வெளியாகி இருக்கும் தமிழ்த்திரைப்படம். ஜீவா, ஜெய், நிக்கி கல்ரானி மற்றும் காத்ரீன் திரீசா ஆகியோர் முன்னணிப் பாத்திரங்களில் நடித்துள்ளனர். இத்திரைப்படம் ஹிப்ஹாப் தமிழாவின்    இசையிலும், = [[யு. கே. செந்தில் குமாரின் ஒளிப்பதிவிலும், என். பி. சிறீகாந்த் படத்தொகுப்பிலும் இத்திரைப்படம் 2018இல் திரையரங்குகளில் வெளியாகியுள்ளது.

நடிப்பு

ஜீவா - சீனுவாக
நிக்கி கல்ரானி - ஐஸ்வர்யாவாக
ஜெய் - ரகுவாக
சிவா - கணேஷாக
காத்ரீன் திரீசா - ஹேமாவாக
நந்திதா
ராதாரவி
மதுசூதன் ராவ்
சதீஷ்
ரோபோ சங்கர்   
இராம்தாஸ்
இராஜேந்திரன்
விடிவி கணேஷ்
வையாபுரி
மனோபாலா
சிங்கம்புலி
சிங்கமுத்து
சந்தான பாரதி
விச்சு விஸ்வநாத்
தளபதி தினேஷ்
காஜல் பசுபதி
ஜார்ஜ் மர்யன்

கதை
தன் குடும்பத்துடன் தமிழ்நாட்டில் வாழும் ஜெய், காசி - வாரணாசியில் இருக்கும் தன் குடும்பச்சொத்தை மீட்கச் செல்கின்றார்.</ref> http://www.cineulagam.com/films/05/100918 </ref> காசி - வாரணாசியில் அவருடைய குடும்பத்திற்குச் சொந்தமான வீட்டில் வாழும் ஜீவா, தன் சகோதரியின் திருமணம் முடியும் வரை அந்த அந்த வீட்டை விட்டுச்செல்லமல் ஏமாற்றுகின்றான். சிவா இவர்களிடம் இருந்து பணத்தை திருடுகிறார். அதே வேளையில் அரசியல்வாதி ஒருவரின் கமுக்கமான விவரங்களைக் கொண்ட ஒரு மடிக்கணிப்பொறி ஒரு மிரட்டல் பேர்வழியிடம் சிக்குகிறது. அந்த மிரட்டல் பேர்வழி காசியில் இருந்து தமிழ்நாட்டு அரசியல்வாதியை மிரட்டுகின்றான். அந்த இரு இளைஞர்களும் எப்படி அரசியல் மிரட்டல் பேர்வழியுடன் தொடர்பு படுத்தப்படுகின்றனர்? என்னும் கதையுடன், இன்னும் பல நகைச்சுவைக் கிளைக்கதைகளும்  திருப்பங்களும் கலந்து  கலகலப்பு இத்திரைப்படம் உருவாகியுள்ளது.

இசை
இத்திரைப்படத்திற்கு ஹிப்ஹாப் தமிழா இசை, பின்னணி இசைப் பணிகளை மேற்கோண்டுள்ளார். இப்படத்தின் ராகேஷ், சரவெடி சரண், ஹிப்ஹாப் தமிழா, மோகன் ராஜன் ஆகியோர் எழுதியுள்ளார்.

சான்றுகள்

வெளி இணைப்புகள்

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஜீவா நடித்துள்ள திரைப்படங்கள்
சுந்தர் சி இயக்கிய திரைப்படங்கள்
ஜெய் நடித்த திரைப்படங்கள்
ராதாரவி நடித்த திரைப்படங்கள்
டெட்ரா பியூட்டைலமோனியம் ஐதராக்சைடு

டெட்ரா பியூட்டைலமோனியம் ஐதராக்சைடு (Tetrabutylammonium hydroxide) என்பது (C4H9)4NOH  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். Bu4NOH என்ற சுருக்க வாய்ப்பாட்டினாலும் TBAOH அல்லது TBAH என்ற சுருக்கப் பெயராலும் இச்சேர்மம் அழைக்கப்படுகிறது. தண்ணீர் அல்லது ஆல்ககாலில் கரைசலாக்கப்பட்டு இச்சேர்மம் பயன்படுத்தப்படுகிறது. கரிம வேதியியலில் பொதுவான ஒரு காரமாக இதைக் கருதுகிறார்கள். KOH மற்றும் NaOH, போன்ற வழக்கமான கனிம வேதியியல் காரங்களுடன் தொடர்புடைய காரமாகவும் இது கருதப்படுகிறது. கரிமக் கரைப்பான்களில் டெட்ரா பியூட்டைலமோனியம் ஐதராக்சைடு நன்றாகக் கரையும்.

வினைகள் 

ஆப்மான் நீக்க வினையில் தனிமைநிலை Bu4NOH இன் தூண்டுதலால் Bu3N மற்றும் 1-பியூட்டீன் ஆகியன உருவாகின்றன. Bu4NOH கரைசல்களில் குறிப்பாக Bu3N கலந்து அசுத்தமடைவதும்   இக்காரணத்தினாலேயே ஆகும் . 
பல்வேறு வகையான அமிலங்களுடன் டெட்ரா பியூட்டைலமோனியம் ஐதராக்சைடு சேர்த்து சூடுபடுத்துவதால் தண்ணீரும் பிற பியூட்டைலமோனியம் உப்புகளும் உருவாகின்றன. 

Bu4NOH  +  HX   →   Bu4NX  +  H2O

பயன்பாடுகள் 

Bu4NOH ஒரு வலிமையான காரமாகும். ஆல்கைலேற்றம், புரோட்டான் நீக்கம் போன்ற வினைகளில் நிலைமாற்ற நிகழ்வுகளுக்கு இதனைப் பயன்படுத்துகிறார்கள். அமீன்களின் பென்சைலேற்ற வினை, குளோரோஃபார்மிலிருந்து டைகுளோரோகார்பீன் உருவாக்கம் போன்றவை இத்தகைய குறிப்பிட்ட சில வினைகளாகும். 
   
பல்வகையான கனிம அமிலங்களுடன் Bu4NOH சேர்த்து நடுநிலையாக்கல் வினையின் மூலம் இணைகார கொழுப்புவிரும்பி உப்புகள் தயாரிக்கமுடியும். உதாரணமாக டைசோடியம் பைரோபாசுப்பேட்டுடன் (Na2H2P2O7) Bu4NOH சேர்த்து நடுநிலையாக்கினால் கரிமக் கரைப்பான்களில் கரையக்கூடிய (Bu4N)3[HP2O7] கிடைக்கிறது. இதேபோல ஐதரோபுளோரிக் அமிலத்துடன் Bu4NOH சேர்த்து நடுநிலையாக்கினால் நீரற்ற Bu4NF உருவாகிறது. இவ்வுப்பு கரிமக் கரைப்பான்களில் கரைகிறது. மேலும், சிலைல்நீக்க வினைகளில் பயனுள்ளதாக உள்ளது.

மேற்கோள்கள் 

ஐதராக்சைடுகள்
டெட்ராபியூட்டைலமோனியம் உப்புகள்
தென்றல் நகர், அகரக்கட்டு

தென்றல் நகர் (Thendral Nagar), தென்காசி மாவட்டத்தில் தென்காசிக்கு வடகிழக்கே, தென்காசிக்கு அருகில், அனந்தபுரத்திலிருந்து 1 கிலோ மீட்டர் மேற்கில் அமைந்துள்ள பகுதியாகும். இங்கு பெரும்பாலும் அகரக்கட்டு கிராமத்தை சேர்ந்த மக்களே பெருவாரியாக வசித்து வருகிறார்கள். சுற்றிலும் பனை மற்றும் தென்னை மரத் தோப்புகளை கொண்டு மையத்தில் அமைய பெற்ற இது மாநில நெடுஞ்சாலை எண் 39 அ (SH 39 A) க்கு அருகில் அமைந்துள்ளது.

புவியியல் 
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 143 மீட்டர் (469 அடி) உயரத்தில் இருக்கின்றது.

கல்வி நிறுவனங்கள்

கல்லூரிகள்
யு.எஸ்.பி பல்தொழில்நுட்பக் கல்லூரி (USP Polytechnic College)
அருள்மிகு செந்திலாண்டவர் பல்தொழில்நுட்பக் கல்லூரி(ASAPC), தென்காசி
ஸ்ரீராம் நல்லமணி யாதவா மருந்தியல் கல்லூரி, கொடிக்குறிச்சி ஊராட்சி

பள்ளிகள் 
ஸ்பெக்ரம் மெட்ரிக்குலேசன் மேல்நிலைப்பள்ளி, குத்துக்கல்வலசை
யு.எஸ்.பி மெட்ரிக்குலேசன் மேல்நிலைப்பள்ளி, கொடிக்குறிச்சி ஊராட்சி
நல்லமணி யாதவா மெட்ரிக்குலேசன் பள்ளி, கொடிக்குறிச்சி ஊராட்சி

அருகிலுள்ள கோயில்கள் 
தலக்காவு உடையார் கோவில்

ஆதாரங்கள் 

தென்காசி மாவட்டம்
சோடியம் சிடானேட்டு

சோடியம் சிடானேட்டு (sodium stannate) என்பது H6Na2O6Sn அல்லது Na2[Sn(OH)6] என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். முன்னதாக இச்சேர்மத்தை எக்சா ஐதராக்சோசிடானேட்டு(IV) என்ற பெயராலும் அழைத்தனர். வெள்ளீயம் உலோகம் அல்லது வெள்ளீய(IV) ஆக்சைடை சோடியம் ஐதராக்சைடில் கரைத்து நிறமற்ற இவ்வுப்பு உருவாக்கப்படுகிறது. ஐதரசன்பெராக்சைடு நிலைநிறுத்தியாக இது பயன்படுத்தப்படுகிறது .  

முற்கால பழைய புத்தகங்களில் சிடானேட்டுகள் என்பவை சிலசமயங்களில் எளிய ஆக்சியெதிர்மின் அயனியைக் (SnO32−) கொண்டிருக்கும் சேர்மங்களைக் குறிப்பிடவே பயன்படுத்தப்பட்டது. இதனடிப்படையில் இச்சேர்மத்தை சோடியம்-சிடானேட்டு-3-நீர் என்றனர். மூன்று படிக உள்நீர் கொண்ட நீரேற்று என்று பொருள்படும் வகையில் Na2SnO3•3H2O என்ற கட்டமைப்பு வாய்ப்பாட்டால் குறிப்பிட்டனர் . நீரிலி வடிவ சோடியம் சிடானெட்டு Na2SnO3   ஒரு தனித்த சேர்மமாகவே கருதப்பட்டு சிஏஎசு எண் 12058-66-1 என்று வழங்கப்பட்டுள்ளது  . மேலும், தனித்த பொருள் பாதுகாப்பு குறிப்பு தாள் பராமரிக்கப்படுகிறது . 

தனிமநிலை வெள்ளீயத்தை பொருத்தமான உலோக ஐதராக்சைடில் கரைத்து கார உலோக சிடானேட்டு சேர்மங்கள் தயாரிக்கப்படுகின்றன. சோடியம் சிடானேட்டு தயாரிக்க வேண்டுமெனில் பின்வரும் வினை நிகழ்கிறது :.

Sn   +   2 NaOH   +   4 H2O   →   Na2[Sn(OH)6]   +   2 H2

வெள்ளீயம் டையாக்சைடை ஒரு காரத்தில் கரைக்கும்போதும் இதைப்போன்ற ஒரு வினையே நிகழ்கிறது.
SnO2   +   2 NaOH   +   2 H2O   →   Na2[Sn(OH)6] 
வெள்ளீயம் டையாக்சைடை சோடியம் கார்பனேட்டுடன் சேர்த்து கார்பனோராக்சைடு/கார்பனீராக்சைடு சுழலில் வறுத்தால் நீரிலி வடிவ சோடியம் சிடானெட்டு உருவாகிறது :.
 
SnO2   +   Na2CO3   →   Na2SnO3   +   CO2

எக்சாகுளோரோசிடானெட்டு எதிர்மின் அயனி ( [SnCl6]2−) போன்ற பிற சிடானேட்டுகள் போல இந்த எதிர்மின் அயனி எண்முக வடிவிலான ஓர் ஒருங்கிணைவுச் சேர்மமாகும். Sn—O பிணைப்பின் பிணைப்புத் தூரம் 2.071  Å ஆகும் .

மேலும் காண்க
சோடியம் கார்பனேட்டு
சோடியம் சிலிக்கேட்டு
சோடியம் செருமேனேட்டு

மேற்கோள்கள் 

சோடியம் சேர்மங்கள்
ஐதராக்சைடுகள்
சிடானேட்டுகள்
சந்தானம் (திரைப்படம்)

சந்தானம் 1956 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். சி. வி. ரங்கநாத தாஸ் இயக்கத்தில் உருவான இத்திரைப்படத்தில் ஏ. நாகேஸ்வர ராவ், எஸ். வி. ரங்கராவ், ரேலங்கி, சாவித்திரி, ஸ்ரீரஞ்சனி, குசும் குமாரி ஆகியோர் நடித்திருந்தனர். இதே தலைப்பில் 1955 ஆம் ஆண்டு வெளியான தெலுங்குப் படத்தின் தமிழ்ப் பதிப்பே இத்திரைப்படமாகும். எஸ். தட்சிணாமூர்த்தி இசையமைத்திருந்தார்.

தமிழ்ப் பதிப்புக்கு தஞ்சை டி. கே. கோவிந்தன் வசனமும், குயிலன் பாடல்களும் எழுதினார்கள்.

மேற்கோள்கள்

வெளி இணைப்புகள் 
 

1956 தமிழ்த் திரைப்படங்கள்
இந்தியத் தமிழ்த் திரைப்படங்கள்
சாவித்திரி நடித்த திரைப்படங்கள்
மரேத்தா வெசுட்டு

மரேத்தா என். வெசுட்டு (Mareta N. West, ஆகத்து 9, 1915 - நவம்பர் 2, 1998) ஓர் அமெரிக்க வான்நிலவியலாளர் ஆவார். இவர் 1960 களில் நிலாவில் அப்பல்லோ 11 விண்கலத்தில் மாந்தர் இறங்குவதற்கான இருப்பிடத்தைத் தேர்வு செய்தார்.  இவர் தான் முதல் வான்நிலவியல் பெண்மணி ஆவார்.  இவரது எரித்த உடலெச்சங்கள் விண்வெளியில் ஏவப்பட்டன.

இளமை

இருந்து புவியியலில் இளவல் பட்டம் பெற்றார். இங்கே இவர் கப்பா கப்பா காமா அமைப்பின் உறுப்பினராக இருந்தார்.

இவர் மூன்றாம் தலைமுறை ஒகலகோமர் ஆவார். இவரது பெற்றோர் 1889 இல் இந்தியாவுக்குப் புலம்பெயர்ந்தனர்.

வாழ்க்கைப்பணி

இவர் 1940 களில்,  வளிமத் தொழில்துறையில் பாறைஎண்ணெய் புவியியலாளராகப் பணிபுரிந்தார். பின்னர் அரிசோனாவில் உள்ள அமெரிக்க புவியியல் அளக்கைத் துறையில் சேர்ந்துள்ளார்.  She was the first woman astrogeologist.

இவர் முதல் நிலாப் பயணத்தில் நிலாவில் இறங்கும் இடத்தைத் தேர்வு செய்தவர் ஆவார்.

வெளியீடுகள்
 Nuclear Power Reactor Sites in the Southeastern United States, 1978.
 West Side of the Moon

விண்வெளியில் ஏவப்பட்ட எரித்த உடலெச்சங்கள்

இவரது எரித்த உடலெச்சங்கள் விண்வெளியோடம்-XL இல் விண்ணில் 2007 ஏப்பிரல் 28 இல் ஏவப்பட்டன. இது தான் மாந்த எச்சங்களை நிலாவில் புதைப்பதற்கான முயற்சி ஆகும்.

மேற்கோள்கள்

வெளி இணைப்புகள்
Online memorial

1915 பிறப்புகள்
1998 இறப்புகள்
அமெரிக்க வானியலாளர்கள்
அமெரிக்கப் பெண் அறிவியலாளர்கள்
பெண் வானியலாளர்கள்
பெண் கோள் அறிவியலாளர்கள்
அமெரிக்கக் கோள் அறிவியலாளர்கள்
சிவராமபேட்டை

சிவராமபேட்டை (Sivaramapettai) என்பது இந்திய ஒன்றியம்,  தமிழ்நாட்டின், தென்காசி மாவட்டம், கடையநல்லூர் ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இது கொடிக்குறிச்சி ஊராட்சிக்கு உட்பட்டது.

அமைவிடம் 
இந்த ஊரானது திருநெல்வேலியிலிருந்து  60 கிலோமீட்டர் தொலைவிலும், கடையநல்லூரிலிருந்து 10 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 646 கிலோமீட்டர் தொலைவிலும் உள்ளது.

ஊரில் உள்ள கோயில்கள் 
சிவராமபேட்டை சிவராமநங்கையம்மன் கோயில்
சிவராமபேட்டை முப்புடாதியம்மன் கோயில்
சிவராமபேட்டை வனபத்திரகாளியம்மன் கோயில்

மேற்கோள் 

தென்காசி மாவட்டத்திலுள்ள கிராமங்கள்
கனம் கிருஷ்ணையர்

கனம் கிருஷ்ணையர் பத்தொன்பதாம் நூற்றாண்டில் வாழ்ந்த ஒரு தென்னிந்திய இசை அறிஞர் ஆவார்.

ஆரம்ப வாழ்க்கை
இவரது இயற்பெயர் கிருஷ்ணையர் என்பதாகும். தற்போது அரியலூர் மாவட்டத்திலுள்ள உடையார்பாளையம் தாலூக்காவில் அமைந்திருக்கும் திருக்குன்றம் என்ற ஊரிலே பிறந்தார். இவரது தந்தையார் பெயர் இராமசாமி ஐயர். கிருஷ்ணையருக்கு அண்ணன்மார்கள் நால்வர். அவர்களில் மூத்தவராகிய சுப்பராமையரும் கிருஷ்ணையரும் சங்கீதத்தில் சிறந்து விளங்கினர்.

இசைப்பயிற்சி
கிருஷ்ணையர் முதலில் தனது தந்தையார் இராமசாமி ஐயரிடம் இசை பயிலத் தொடங்கினார். பின்னர் தஞ்சாவூர் சமஸ்தான சங்கீத வித்துவானாக இருந்த பச்சைமிரியன் ஆதிப்பையரிடத்திலும் இசை கற்றார். பின்னர் தஞ்சாவூர் சமஸ்தானத்திலேயே ஒரு சங்கீத வித்துவானாக இருந்து வந்தார்.

சவால்
கிருஷ்ணையர் தஞ்சாவூர் சமஸ்தானத்தில் பணியாற்றும்போது பொப்பிலி ஸமஸ்தானத்தைச் சேர்ந்த கேசவையா என்னும் பிரபல சங்கீத வித்துவான் ஒருவர் தஞ்சைக்கு வந்தார். அவர் கன மார்க்கத்தில் மிகச் சிறந்த வன்மை பெற்றவர்.

இசையிலே கனம், நயம், தேசிகம் என மூன்று மார்க்கங்கள் உள்ளன. இவற்றுள் கன மார்க்கம் சற்றுக் கடினமானது. அதைப் பாடுவதற்கு நல்ல தேக பலமும் இடைவிடாத பயிற்சியும் தேவை.

பொப்பிலி ஸமஸ்தானத்தைச் சேர்ந்த சங்கீத வித்துவான் கேசவையா தஞ்சாவூர் அரசவையில் கன மார்க்கத்தில் பாடினார். கன மார்க்கத்தின் தன்மையை அரசரும் பிறரும் அறிந்து வித்துவான் கேசவையாவைப் பாராட்டினார்கள். தமிழ்நாட்டில் அக்காலத்தில் கனமார்க்கம் வழக்கத்தில் இல்லை. அதனால், ‘இந்த வித்துவானுடைய உதவியால் யாரேனும் கனமார்க்கத்தை பயிற்சி செய்துகொண்டால் நன்றாக இருக்குமே! நமது ஸமஸ்தானத்திற்கும் கௌரவமாக இருக்குமே!' என்று அரசர் எண்ணினார்.

ஸமஸ்தான வித்துவான்கள் கூடியிருந்த சபையில் தனது விருப்பத்தை அரசர் வெளியிட்டபோது மற்றவர்கள் முன்வராத நிலையில், அப்போது இளைஞராக இருந்த கிருஷ்ணையர் தான் பயிற்சி செய்வதாகக் கூறினார். கிருஷ்ணையர் பொப்பிலி கேசவையாவிடம் கனமார்க்கத்தின் இயல்புகளையும் அதனைச் சார்ந்த சக்கரதானத்தைப் பாடும் முறையையும் தெரிந்துகொண்டார். பின்னர் கபிஸ்தல மென்னும் ஊருக்குச் சென்று இராமபத்திர மூப்பனாரென்னும் செல்வருடைய ஆதரவில் பயிற்சி செய்யத் தொடங்கினார்.

அந்தப் பயிற்சி வரவர முதிர்ச்சி அடைந்தது. கடைசியில் தஞ்சை அரசர் முன்னிலையில் பொப்பிலி கேசவையாவே வியந்து பாராட்டும்படி பாடிக்
காட்டினார். அது முதல் இவர் கனம் கிருஷ்ணையர் என்றே வழங்கப் பெற்றார்.

தொழில் வாழ்க்கை
இதன் பின்னர் கனம் கிருஷ்ணையர் திருவிடைமருதூர் சமஸ்தானத்தில் சில காலம் அவை வித்துவானாக இருந்தார். அச்சமயத்தில் அங்கிருந்த மற்றொரு இசை வித்துவானாகிய ராமதாசரிடம் இசை பயில வந்த கோபாலகிருஷ்ண பாரதியார் கனம் கிருஷ்ணையரிடத்திலும் சில கீர்த்தனைகளை கற்றுக் கொண்டார்.

பின்னர் உடையார்பாளையம் ஸமஸ்தானாதிபதியாக அப்போதிருந்த கச்சிரங்கப்ப உடையாரால் அழைக்கப் பெற்று கனம் கிருஷ்ணையர் அந்த சமஸ்தானத்துக்குச் சென்றார். பின்னர் தமது வாழ்நாள் முழுவதும் உடையார்பாளையம் சமஸ்தான வித்துவானாகவே பணியாற்றினார். தமிழ் மொழியில் கீர்த்தனைகள் இயற்ற வல்லவரான கனம் கிருஷ்ணையர் பெரும்பாலும் முருகக் கடவுளின் பல்வேறு பெயர்களில் முத்திரை பதித்துள்ளார்.

ஒவ்வொரு நேரத்தில் அவரது உணர்ச்சிகளுக்கு ஏற்றவாறு அவர் இயற்றிய பல கீர்த்தனைகள் இன்று வரை வித்துவான்களால் பாடப்பட்டு வருகின்றன.

உசாத்துணை

மேற்கோள்கள்

வெளி இணைப்புகள்
 - பைரவி இராகத்தில் கனம் கிருஷ்ணையர் இயற்றிய பதம் பாடுபவர் எஸ். சௌம்யா

19 ஆம் நூற்றாண்டுக் கருநாடக இசைக் கலைஞர்கள்
அரியலூர் மாவட்ட நபர்கள்
1790 பிறப்புகள்
1854 இறப்புகள்
பேட் மேன் (2018 திரைப்படம்)

பேட் மேன்  (Pad Man) என்பது நகைச்சுவை நாடகப் பாணியில் அமைந்த ஒரு  இந்தித் திரைப்படம் ஆகும். டுவிங்கில் கன்னா எழுதிய புத்தகத்தில் இடம்பெற்ற சிறு கதை அடிப்படையில் இந்தத் திரைப்படம் உருவானது. ஆர்.பால்கி என்பவர் திரைக்கதையை எழுதி இயக்கி இருக்கிறார். அக்சய் குமார், சோனம் கபூர், ராதிகா அப்டே ஆகியோர் இப்படத்தில் நடித்துள்ளனர். 2018 பிப்ரவரி 9 ஆம் திகதியில் இது வெளியானது. பெண்களுக்கான மாதவிடாய் கால அணையாடைகளை குறைந்த செலவில் தயாரித்த அருணாச்சலம் முருகானந்தம் என்பவரின் சமூக அக்கறையின் ஊக்கத்தினால் இக்கதை எழுதப்பட்டது.

மேற்கோள்கள் 

இந்திய இந்தித் திரைப்படங்கள்
2018 இந்தித் திரைப்படங்கள்
உண்மை நிகழ்வுகளைத் தழுவிய திரைப்படங்கள்
மெத்தாக்சியெத்தில்மெர்குரிக் அசிட்டேட்டு

மெத்தாக்சியெத்தில்மெர்குரிக் அசிட்டேட்டு (Methoxyethylmercuric acetate) என்பது பருத்தி மற்றும் சிறு தானியங்களுக்கு பூச்சிக் கொல்லியாக ஒரு காலத்தில் பயன்படுத்தப்பட்ட வேதிச் சேர்மம் ஆகும். இச்சேர்மம் அதிக நச்சுத் தன்மை வாய்ந்தது ஆகும். மைய நரம்பு மண்டலம், மூளை ஆகிய பகுதிகளை பாதிக்கும் என்ற அச்சத்தை விளைவிக்கும் ஒரு வேதிப்பொருளாக மெத்தாக்சியெத்தில்மெர்குரிக் அசிட்டேட்டு கருதப்படுகிறது .

மேற்கோள்கள் 

பாதரச(II) சேர்மங்கள்
பூச்சிக்கொல்லிகள்
அசிட்டேட்டுகள்
முதலாம் மாதோ சிங்

முதலாம் மாதோ சிங் (Maharaja Sawai Madho Singh I) இந்தியாவின் தற்கால இராஜஸ்தான் மாநிலத்தில் இருந்த ஜெய்பூர் இராச்சியத்தை 1750 முதல் 1768 முடிய 18 ஆண்டுகள் ஆட்சி செய்தவர்.
முதலாம் மாதோ சிங் இரண்டாம் ஜெய் சிங்கின் இளைய மகன் ஆவார். இவரது அண்ணன் இறப்பின் போது, ஜெய்பூர் இராச்சியத்தின் மன்னரானவர்.

ஜெய்பூர் இராச்சியத்தை மராத்தியப் பேரரசிடமிருந்து காத்தவர். மன்னர் முதலாம் மாதோ சிங் சவாய் மாதோபூர் நகரத்தை நிறுவியதால், அந்நகரத்திற்கு இம்மன்னரின் பெயரிடப்பட்டது.

மேலும் ஜெய்ப்பூர் நகர அரண்மனை வளாகத்தில் மாதோ விலாஸ், ஜெய் மகால் மற்றும் கோயில்களை நிறுவியவர்.

இதனையும் காண்க
 ஜெய்பூர் இராச்சியம்
 இரண்டாம் ஜெய் சிங்
 சவாய் பிரதாப் சிங்
 ஹவா மஹால்
 ஜல் மகால்
 ஜந்தர் மந்தர் (ஜெய்ப்பூர்)
 ஆம்பர் கோட்டை
 ஜெய்கர் கோட்டை
 நாகர்கர் கோட்டை
 செய்ப்பூர்

மேற்கோள்கள்

1728 பிறப்புகள்
1768 இறப்புகள்
இந்திய அரசர்கள்
18-ஆம் நூற்றாண்டு இந்திய அரசர்கள்
ஜெய்ப்பூர்
7 நாட்கள்

7 நாட்கள் (7 Naatkal), கௌதம் வி.ஆர் இயக்கத்தில், கே. கார்த்திக், கே. கார்த்திக்கேயன்  ஆகியோரின் தயாரிப்பில்,   சக்தி வாசு, கணேஷ் வெங்கட்ராமன், பிரபு ஆகியோரின் முன்னணி கதைப்பாத்திர நடிப்பில் வெளியாகியுள்ள தமிழ்த் திரைப்படம். இத்திரைப்படம்  விஷால் சந்திரசேகர் இசையில், எம். எஸ். பிரபுவின் ஒளிப்பதிவில், எம். ஜெஸ்வின் பிரபுவின் படத்தொகுப்பில் 2 சூன், 2017 அன்று  வெளியாகியுள்ள தமிழ்த்திரைப்படம்.

நடிப்பு

சக்தி வாசு - கௌதம் கிருஷ்ணாவாக
பிரபு - விஜய் ரகுநாத்தாக
கணேஷ் வெங்கட்ராமன் - சாய் பிரசாத்தாக
நிகேசா படேல் - பூஜாவாக
ராஜீவ் கோவிந்தா பிள்ளை - சித்தார்த் ரகுநாத்தாக
அங்கனா ராய் - ஜெனிபராக
நாசர் - பீட்டர் எஸ் குமார்
தேவதர்சினி - கௌதமின் சகோதரியாக
எம். எசு. பாசுகர் - பாஸ்கராக
சந்தான பாரதி - முதலமைச்சராக
சின்னி ஜெயந்த் - பி.கே. நாயுடுவாக
விஷ்ணு பாலசுப்ரமணியன்
மாஸ்டர் ராகவன் - அனுஷ்
பேபி விசிஸ்டா ரெட்டி - சிறீநிதி

கதை
இன்னும் ஒரு வாரத்தில்  திருமணம் நடைபெற இருக்கும் விஜய் ரகுநாத்தின் (பிரபு) மகனுக்கு ஏழாவது நாள் அன்று என்ன நடக்கின்றது என்பதே இப்படத்தின் கதைச்சுருக்கம். மாநிலத்தின் முதலமைச்சரிடம் மிகவும் நெருக்கமாக இருப்பவர் பணக்காரத் தொழிலதிபர் விஜய் ரகுநாத்தின் (பிரபு).  விஜய் ரகுநாத்திற்கு ஒரு மகனும் வளர்ப்பு மகனும் உள்ளனர்.
அவரின் மகன் சித்தார்த் ரகுநாத் (ராஜீவ் கோவிந்தா பிள்ளை) பெண்களை பாலியல் நோக்கில் விரும்பும் ஒருவர். வளர்ப்பு மகன் காவல் துறையில் இணையம் சார் குற்றங்களைத்தடுக்கும் அலுவலலாக உள்ளார். விஜய் ரகுநாத்தின் பெயருக்கு இழுக்கு ஏற்படுத்தும் வகையில் ஒரு நிகழ்வு நடக்க இருக்க, அதைத் தடுத்து நிறுத்துவதற்கான பொறுப்பை வளர்ப்பு மகனிடம் ஒப்படைக்கிறார் அவர். இந்தசிக்களுக்குள் ஒன்றாக அடுக்குமாடி ஒன்றில் வாழும் கௌதம் கிருஷ்ணாவாகவும் (சக்தி) பூஜாவும் (நிக்கிஷா) சிக்கிக் கொள்கின்றனர். அவர்கள் எப்படி சிக்கலில் வந்தார்கள்? விஜய் ரகுநாத்தின் தன் வளர்ப்பு மகனுக்கு கொடுத்தப் பணியை முடித்தாரா? சிக்கல்களில் இருந்து கௌதம் கிருஷ்ணாவாகவும் பூஜாவும் தப்பித்தார்களா? விஜய் ரகுநாத்தின் மகனுக்கு திருமணம் நடந்ததா இல்லையா? என்பதே இத்திரைப்படத்தின் கதைப்பின்னல்.

மேற்கோள்கள்

வெளி இணைப்புகள்

 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
பிரபு நடித்த திரைப்படங்கள்
நாசர் நடித்த தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
கபிலன் வைரமுத்து

கபிலன் வைரமுத்து (பிறப்பு:மே 29, 1982) கபிலன் வைரமுத்து தமிழ்த் திரைப்பட பாடலாசிரியர், கவிஞர், நாவலர், வசன எழுத்தாளர், மற்றும் சமூக ஆர்வலர் ஆவார். இவர் கவிஞர் வைரமுத்து அவர்களின் இளைய மகன் ஆவார்.

கபிலன் வைரமுத்துவின் தாயார் பொன்மணி வைரமுத்து தமிழ் பட்டதாரி. இவரது மனைவி ரம்யா மருத்துவர் ஆவார். இவர் பல்வேறு கவிதைகள், புத்தகங்களை வெளியிட்டுள்ளார். கபிலன் வைரமுத்துவின் சகோதரர் மதன் கார்க்கி சென்சார் நெட்ஒர்க் படிப்பில் பி.எஸ்.டி முடித்துள்ளார். இவரது சகோதரர் மதன் கார்க்கியும் பாடலாசிரியர் ஆவார்.

கவிதைகள்
 உலகம் யாவையும் 
 என்றான் கவிஞன் 
 மனிதனுக்கு அடுத்தவன் 
 கடவுளோடு பேச்சுவார்த்தை 
 கவிதைகள் 100

திரைப்பட வாழ்க்கை

திரைக்கதை
 2017 கவண்
 2017 விவேகம்
 2020 அசுரகுரு
 2020 தட்றோம் தூக்றோம்
 2021 தள்ளிப் போகாதே (திரைப்படம்)
 2024 சிங்கப்பெண்ணே
 2024  இந்தியன் 2

பாடல்கள்
 உதயம் என்.எச் 4
 வெண்நிலா வீடு
 சிவப்பு
 பொறியாளன் (திரைப்படம்)
 ஜீவா (திரைப்படம் 2014)
 ஆயிரத்தில் இருவர்
 வெள்ளையா இருக்கிறவன் பொய் சொல்ல மாட்டான்
அர்த்தநாரி (2016 திரைப்படம்)
 அனேகன் (திரைப்படம்)
 இந்திரஜித்
 பேய்கள் ஜாக்கிரதை (திரைப்படம்)
 கவண்
 விவேகம்
 டிராஃபிக் ராமசாமி (திரைப்படம்)
 மீண்டும் ஒரு மரியாதை
 இமைக்கா நொடிகள் (திரைப்படம்)
 காப்பான்
 வந்தா ராஜாவாதான் வருவேன்
 ஜூலை காற்றில்
 கோமாளி (திரைப்படம்)
 தட்றோம் தூக்றோம்
 அசுரகுரு
 நான் சிரித்தால்
 நானும் சிங்கிள்தான்
 இந்தியன் 2

மேற்கோள்கள் 

1982 பிறப்புகள்
தமிழ்த் திரைப்படப் பாடலாசிரியர்கள்
தமிழக எழுத்தாளர்கள்
வாழும் நபர்கள்
தமிழ்க் கவிஞர்கள்‎
தமிழகக் கவிஞர்கள்
சென்னை நபர்கள்
சென்னை எழுத்தாளர்கள்
மா ஆறு

மா ஆறு (Ma River) ஆசியாவில் வடகிழக்கு வியட்நாமில் உற்பத்தியாகும் ஒரு ஆறு ஆகும். இந்த ஆறு வியட்நாம் மற்றும் லாவோஸில் 400 கி.மீ தொலைவுக்குஓடி பின்னர் மீண்டும் வியட்நாமுக்குள் புகுந்து டோன்கின் வளைகுடாவில் கடலில் கலக்கிறது.

மா ஆற்றின் மிகப்பெரிய துணை ஆறுகளாக சூ ஆறு, புவாய் ஆறு மற்றும் காவ் சாய் ஆறு ஆகியவை விளங்குகின்றன. வட மத்திய வியட்நாமில் தான்ஹோ மாகாணத்தில் இந்த அனைத்து ஆறுகளும் மா ஆற்றுடன் சங்கமிக்கின்றன.

மா ஆறு மா ஆற்றுச் சமவெளிப் (தான்ஹோ சமவெளி) பகுதியை உருவாக்கியுள்ளது. இச்சமவெளி வியட்நாமின் மூன்றாவது பெரிய சமவெளிப்பகுதியாகும். 

மா ஆற்றுச் சமவெளியானது வியட்நாமின் தெற்குப்புற எல்லையாக அமைகிறது. இது கி.மு இரண்டாம் நுாற்றாண்டில் நான்யுயே என்பாரின் ஆட்சிக்காலத்தில் அமைந்த இரு மாகாணங்களான கு-சானின் மையமாக அமைந்துள்ளது.

மேற்கோள்கள் 

வியட்நாம் ஆறுகள்
மாங்கனீசு(II) ஐதராக்சைடு

மாங்கனீசு(II) ஐதராக்சைடு ( Manganese(II) hydroxide) என்பது Mn(OH)2.என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத் திண்மமாக இச்சேர்மம் காணப்பட்டாலும் காற்றில் வெளிப்பட நேர்ந்தால் மாதிரிகள் உடனடியாக ஆக்சிசனேற்றம் அடைந்து கருத்து விடுகின்றன. தண்ணீரில் மாங்கனீசு(II) ஐதராக்சைடு சிறிதட்ளவே கரைகிறது.

தயாரிப்பு 

ஒரு கார உலோக ஐதராக்சைடுடன் மாங்கனீசு  (Mn2+) உப்பின் நீரிய கரைசலை சேர்த்தால் மாங்கனீசு(II) ஐதராக்சைடு திண்மமாக வீழ்படிவாகிறது :.

Mn2+  +  2 NaOH   →   Mn(OH)2  +  2 Na+.

வினைகள்  

காற்றில் பட நேர்ந்தால் மாங்கனீசு(II) ஐதராக்சைடு உடனடியாக ஆக்சிசனேற்றம் அடைகிறது. நிற மாற்றம் ஏற்படுவது இதற்கான அடையாளமாகும்.

கட்டமைப்பு 
மாங்கனீசு(II) ஐதராக்சைடு மற்ற உலோக டையைதராக்சைடுகள் போல புரூசைட்டு கட்டமைப்பில் படிகமாகிறது.

மேற்கோள்கள் 

மாங்கனீசு(II) சேர்மங்கள்
ஐதராக்சைடுகள்
பாதரச(II) ஐதராக்சைடு

பாதரச(II) ஐதராக்சைடு (Mercury(II) hydroxide) என்பது Hg(OH)2 அல்லது HgH2O2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மெர்க்குரி டையைதராக்சைடு அல்லது பாதரச டையைதராக்சைடு என்ற பெயராலும் இதை அழைக்கிறார்கள்.

தயாரிப்பு முறை 

பாதரச அயனியுடன் (Hg2+) ஐதராக்சைடு அயனியை (OH− ) சேர்ப்பதால் இவ்வினையில் பாதரச(II) ஐதராக்சைடு சிறிது நேரத்தில் உற்பத்தி ஆவதற்கு வாய்ப்புகள் இருந்தாலும், நீரிய கரைசலில் இவ்வாறு பாதரச(II) ஐதராக்சைடு தயாரிக்க சாத்தியம் இல்லை. ஏனெனில் இவ்வினையில் பாதரச ஆக்சைடு மஞ்சள் நிறத்தில் வீழ்படிவாக உருவாகிறது. 
2004 ஆம் ஆண்டில் வாங் மற்றும் ஆண்ட்ரூசு ஆகியோர் முதன்முதலில் இம்மூலக்கூறு இருப்பதற்கான சோதனை ஆதாரங்களை அறிவித்தனர். பாதரசம், ஆக்சிசன், ஐதரசன் ஆகியனவற்றின் உறைகலவையை பாதரச வில் விளக்கின் மூலம் கதிரியக்கத்துக்கு உட்படுத்தி பாதரச(II) ஐதராக்சைடை உற்பத்தி செய்தார்கள்.

50 ° செல்சியசு வெப்பநிலையில் பாதரச அணுக்களை ஆவியாக்கி அவற்றை நியான், ஆர்கான் அல்லது டியூட்ரியம் வாயுக்கள் கலந்த வாயுவில் செலுத்தி உடன் 2 முதல் 8% ஐதரசன் மற்றும் 0.2 முதல் 2.0% ஆக்சிசன் சேர்த்து அந்த உறை கலவை தயாரிக்கப்பட்டது. பின்னர் இக்கலவையை 5 கெல்வின் வெப்பநிலைக்கு ஒடுக்கி சீசியம் அயோடைடு சன்னலில் கதிரியக்கத்திற்கு உட்படுத்தினர்

மேற்கோள்கள் 

பாதரச(II) சேர்மங்கள்
ஐதராக்சைடுகள்
ஆல்கனோலமீன்

ஆல்கனோலமீன்கள் (Alkanolamines) என்பவை ஆல்க்கேன் கட்டமைப்பில் ஐதராக்சில் (-OH) குழு, அமினோ (-NH2, -NHR மற்றும் -NR2) குழு என இரண்டு குழுக்களையும் பெற்றுள்ள  வேதிச்சேர்மங்களைக் குறிக்கிறது. விரிவான பொருள் கொண்ட ஆல்கனோலமீன் என்ற சொல் சில சமயங்களில் துணை வகைப்பாடாகவும் பயன்படுத்தப்படுகிறது.

2-அமினோ ஆல்ககால்கள் 

2-அமினோ ஆல்ககால்கள் என்பவை கரிமச்சேர்மங்களில் ஒரு முக்கியமான வகையாகும். இவை அமீன் குழு, ஆல்ககால் குழு என இரண்டு வேதி வினைக்குழுக்களையும் பெற்றுள்ள வேதிச்சேர்மங்களைக் குறிக்கின்றன. பெரும்பாலும் அமீன்களும் எப்பாக்சைடுகளும் வினைபுரிவதால் இவை உண்டாகின்றன. அமினோ ஆல்ககால்கள் தொழிற்சாலைகளில் பல்வேறு பயன்பாடுகளைக் கொண்டுள்ளன. எளிய ஆல்கனோலமீன்கள் கரைப்பான்களாகவும், செயற்கை இடைநிலைப் பொருட்களாகவும். உயர் கொதிநிலை காரங்களாகவும் பயன்படுகின்றன .

பொதுவான அமினோ ஆல்ககால்கள் 
 எத்தனோலமீன்கள் 
 அமினோமெத்தில் புரொப்பனால்
 எப்டமினால்
 ஐசோயிட்டாரின்
 புரோப்பனோலமீன்கள்
 சிபிங்கோசைன்
 மெத்தனோலமீன் (எளிய அமினோ ஆல்ககால்)
 டைமெத்திலெத்தனோலமீன்
 என்-மெத்திலெத்தனோலமீன்

பீட்டா முடக்கிகள் 

பீட்டா முடக்கிகளின் துணைப்பிரிவு பெரும்பாலும் ஆல்கனோலமீன் பீட்டா முடக்கிகள் என்று அழைக்கப்படுகின்றன. குறிப்பிடத்தக்க சில எடுத்துக்காட்டுகள் கீழே கொடுக்கப்பட்டுள்ளன.
புரோப்பரனோலோல்
பிண்டோலோல்

இயற்கைப் பொருட்கள் 

புரதங்களில் பலவும் பெப்டைகளும் ஆல்ககால் மற்றும் அமினோ குழுக்கள் இரண்டியும் ஒருங்கே பெற்றுள்ளன. செரைன், ஐதராக்சிபுரோலைன் என்ற இரண்டு அமினோ அமிலங்கள் ஆல்கனோலமீன்களாகக் கருதப்படுகின்றன. 

வெராடிரைடைன் மற்றும் வெராட்ரைன்
அட்ரோபைன் போன்ற டிரோப்பேன் ஆல்கலாய்டுகள்
இயக்குநீர்கள் மற்றும் நரம்புக் கடத்திகள்

அமினோ அமிலங்களிலிருந்து 2-அமினோ ஆல்ககால்கள் 

ஒவ்வொரு அமினோ அமிலத்தையும் கோட்பாட்டின்படி ஐதரசனேற்றம் செய்தால் அவற்றுடன் தொடர்புடைய 2-அமினோ ஆல்ககால்களைத் தயாரிக்க முடியும். புரோலைனிலிருந்து புரோலினோல் மற்றும் வேலைனிலிருந்து வேலைனோல் தயாரிக்கப்படுவது இதற்கான உதாரணங்களாகும்.

இவற்றையும் காண்க 
ஆல்ககால்
அமீன்

மேற்கோள்கள்

வெளி இணைப்புகள் 
 

ஐதராக்சைடுகள்
அமீன்கள்
ஈய(II) ஐதராக்சைடு

ஈய(II) ஐதராக்சைடு (Lead(II) hydroxide) என்பது , Pb(OH)2, என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஈயத்தின் ஐதராக்சைடான இச்சேர்மத்தில் ஈயம் +2. என்ற ஆக்சிசனேற்ற நிலையில் உள்ளது. இந்த எளிய சேர்மம் இயற்கையில் இருப்பதற்கான வாய்ப்பு தொடர்பாக ஐயமே உள்ளது . ஈய அடிப்படை கார்பனேட்டு (PbCO3•2Pb(OH)2) அல்லது ஈய(II) ஆக்சைடு (PbO) சேர்மங்கள் நடைமுறையில் காணப்படுகின்றன. கடந்த காலத்தில் இச்சேர்மங்களின் இருப்பும் ஈய(II) ஐதராக்சைடு இல்லாமை குறித்த குழப்பங்கள் நிலவின.

தயாரிப்பு 

ஈய(II) உப்புடன் ஓர் ஐதராக்சைடை சேர்க்கும்போது ஒரு நீரேற்றம் பெற்ற ஈய ஆக்சைடு PbO•xH2O ( x < 1) கிடைக்கிறது.
ஈய(II) அசிட்டேட்டை கரைசலை கவனத்துடன் நீராற்பகுத்து 6PbO•2H2O = Pb6O4(OH)4  என்ற வாய்ப்பாட்டைக் கொண்ட படிக விளைப்பொருளை தயாரிக்கலாம் . கொத்துச் சேர்மமாக கிடைக்கும் இதில் ஈய மையங்கள் எண்முகத்தில் காணப்படுகின்றன. இவற்றின் ஒவ்வொரு முகத்தின் உச்சியிலும் ஓர் ஆக்சைடு அல்லது ஓர் ஐதராக்சைடு காணப்படுகிறது. எண்முகக் கொத்தின் Mo6S8  கிளை அலகை நினைவூட்டுவதுபோல் இக்கட்டமைப்பு உள்ளது .

வினைகள் 

கரைசல் நிலையில் ஈய(II) ஐதராக்சைடு கிட்டத்தட்ட ஒரு பலவீனமான அமில நிபந்தனைகளில் இது காரமாக Pb2+ அயனியை உருவாக்குகிறது. இந்த நேர்மின் அயனி நீராற்பகுப்புக்கு உட்படுகிறது. கார நிபந்தனைகள் விருத்தியடைகின்றன. Pb(OH)+, Pb(OH)2 , Pb(OH)3− இனங்கள் உள்ளிட்டவை உருவாகின்றன. மேலும் பலவணு இனங்களான Pb4(OH)44+, Pb3(OH)42+, Pb6O(OH)64+. போன்ற இனங்களும் உருவாகின்றன .

ஈய ஐதரேட்டு 

கடந்த காலத்தில் ஈய நீரேற்று என்ற பெயர் சொல்லும் பயன்படுத்தப்பட்டு வந்ததாக அறியப்படுகிறது. ஆனால் இச்சொல் Pb(OH)2 அல்லது PbO•xH2O. என்பதில் எதைக் குறிப்பிட பயன்படுத்தப்பட்டது என்பதில் தெளிவில்லை .

மேற்கோள்கள்

வெளி இணைப்புகள் 
 Case Studies in Environmental Medicine - Lead Toxicity
 ToxFAQs: Lead
 National Pollutant Inventory - Lead and Lead Compounds Fact Sheet

ஈயம்(II) சேர்மங்கள்
ஐதராக்சைடுகள்
காலநேமி

காலநேமி  (Kalanemi)  அத்யாத்ம இராமாயணத்தில் கூறப்படும் ஒரு அசுரர் ஆவார்.  
காலநேமி, மாரீசனின் மகன் ஆவார். இந்திரசித்து - இலட்சுமணன் இடையே நடைபெற்ற போரில்,  இந்திரசித்து ஏவிய மின்னல் அஸ்திரத்தால், இலட்சுமணன் மூர்ச்சையாகி மயங்கி வீழ்ந்தார். இலட்சுமணனைக் காக்க,  இலங்கை அரச மருத்துவர் சுசேனரின் அறிவுரைபடி, இமயமலையில் வளரும் சஞ்சீவினி எனும் மூலிகை மருந்துச் செடிகளைப் பறிக்கச் சென்ற அனுமாரைக் கொல்ல காலநேமியை இந்திரசித்து அனுப்பி வைக்கிறார். இறுதியில் காலநேமியைக் கொன்று, அனுமார் சஞ்சீவினி மூலிகைச் செடிகள் வளரும் குன்றைக் கொணர்ந்து இலக்குவனின் மூர்ச்சையைத் தெளிய வைக்கப்படுகிறார்.

காலநேமி கதைப்பாத்திரம், வால்மீகி எழுதிய மூல இராமாயணத்தில் குறிப்பிடப்படவில்லை. மகாபாரதத்திலும் காலநேமி என்ற கதைமாந்தர் குறிக்கப்படுகிறார்.

வரலாறு
 அத்தியாத்ம இராமயணத்தின்படி, இராம-இராவணப் போரில், மேகநாதன் எய்திய அம்பால் குத்தப்பட்டு, மூர்ச்சித்து வீழ்ந்த இலக்குவனைக் காக்க, இலங்கையின் அரச மருத்துவர் சுசேனர், இமயமலையில் வளரும் சஞ்சீவினி மூலிகைச் செடிகளைப் பறித்து வரக்  கூறுகிறார்.  சஞ்சீவினி மூலிகைச் செடிகளைப் பறிக்க, இமயமலையை நோக்கிச் சென்ற அனுமானைத் தடுத்துக் கொல்ல, இந்திரசித்து, காலநேமி என்ற பாம்பு அரக்கனை அனுப்புகிறார். 

அனுமார் இமயமலையின் கந்தமாதன மலை எனும் துரோண கிரியை அடைந்து, சஞ்சீவினிச் செடிகளைப் பறிக்கையில், அவ்விடத்தில் போலித் துறவி வேடத்தில் வந்த காலநேமி, அனுமாரை வரவேற்று, அருகில் உள்ள ஏரியில் குளித்து விட்டு வந்தால் சஞ்சீவினி செடிகளைப் பறித்துத் தருவதாகக் கூறுகிறார்.  அனுமார் ஏரியில் குளிக்கையில், காலநேமி ஏவிய மாய முதலை, அனுமாரைக் கொல்ல வருகையில், அனுமார் அம்முதலையைக் கொல்கிறார்..  அனுமார் கையால் இறந்த முதலை அப்சரசாக மாறி, தான் ஒரு முனிவரால் சாபம் பெற்ற வரலாற்றைக் கூறி,   காலநேமியின் சதித் திட்டத்தை அனுமாருக்கு எடுத்துரைக்கிறாள். பின்னர்க் காலநேமியைக் கொன்று, விடிவதற்குள் சஞ்சீவினிச் செடிகள் பறித்து, இலக்குவனைக் காக்கக்  கூறுகிறாள். அனுமானும் காலநேமியைக் கொன்று, சஞ்சீவினிச் செடிகளுடன் கூடிய மலைக்குன்றைத் தூக்கிக்   கொண்டு, இலங்கை திரும்பி, இலக்குவனைக் காக்கிறார்.

பிற மொழி இராமாயணக் காவியங்களில் காலநேமி
மத்திய காலத்தில் எழுதப்பட்ட வங்காள மொழி இராமாயணம், தெலுங்கு மொழி ரங்கநாத இராமாயணம் மற்றும் இந்தி மொழியில் துளசிதாசர் எழுதிய ராமசரிதமானஸ் போன்ற பெரும்பாலான இராமாயணக் காவியங்கள் காலநேமியின் கதைபாத்திரம் கொண்டுள்ளது.

இதனையும் காண்க
 அனுமான்

மேற்கோள்கள்

ஆதார நூல்கள்

இராமாயணக் கதைமாந்தர்கள்
அசுரர்
கோபால்ட்(II) ஐதராக்சைடு

கோபால்ட்(II) ஐதராக்சைடு  (Cobalt(II) hydroxide) என்பது  Co(OH)2.என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இதை கோபால்ட்டசு ஐதராக்சைடு என்ற பெயராலும் அழைக்கிறார்கள். ரோசா சிவப்பு நிறத் தூளாக இது காணப்படுகிறது. α-Co(OH)2, என்ற வாய்ப்பாட்டுடன் கூடிய நீல நிற நிலைப்புத்தன்மையற்ற வடிவமும் அறியப்படுகிறது . மிளிரிகள், மைகள், சாயங்களில் உலர்த்தும் முகவராக கோபால்ட்(II) ஐதராக்சைடு பயன்படுத்தப்படுகிறது. பிற கோபால்ட் சேர்மங்கள் தயாரித்தலிலும், மின்கல அடுக்கு மின்முனைகளை பேரளவில் தயாரிக்கும்போது ஒரு வினையூக்கியாகவும் இதைப் பயன்படுத்துகிறார்கள்.

தயரிப்பும் வினைகளும் 

கார உலோக ஐதராக்சைடுடன் நீரிய Co2+ உப்புக் கரைசலைச் சேர்க்கும்போது கோபால்ட்(II) ஐதராக்சைடு  திண்மமாக வீழ்படிவாகிறது :
Co2+  + 2 NaOH   →   Co(OH)2  +  2 Na+. 

கோபால்ட்(II) ஐதராக்சைடு 168 ° செல்சியசு வெப்பநிலையில் வெற்றிடத்தில் சூடுபடுத்தும்போது கோபால்ட்(II) ஆக்சைடாக சிதைவடைகிறது. காற்றில் ஆக்சிசனேற்றமும் அடைகிறது. 300 ° செல்சியசு வெப்பநிலைக்கு மேல் சிதைவடையும்போது Co3O4 உருவாகிறது .
இரும்பு(II) ஐதராக்சைடு போலவே கோபால்ட்(II) ஐதராக்சைடும் ஓர் அடிப்படை ஐதராக்சைடாகும்.  இது அமில நீரிய கரைசல்களில்  [Co(H2O)6]2+ என்ற அணைவுச் சேர்மமாக உருவாகிறது. வலிமையான காரங்களில் கூடுதல் ஐதராக்சைடு அயனிகளைக் ஏற்றுக் கொண்டு [Co(OH)4]2− மற்றும் [Co(OH)6]4−போன்ற அடர் நீல கோபால்டேட்டு(II) அணைவுகளாக உருவாகிறது.

கட்டமைப்பு 

புருசைட்டு படிகக் கட்டமைப்பில் கோபால்ட்(II) ஐதராக்சைடு படிகமாகிறது. இதன்படி, எதிர்மின் அயனிகளும், நேர்மின் அயனிகளும் காட்மியம் அயோடைடில் உள்ளது போல பொதிந்துள்ளன. அதில் காட்மியம் எண்முக மூலக்கூற்று வடிவியலை ஏற்றுள்ளது . முன்னதாகக் கூறப்பட்ட α-Co(OH)2   சேர்மம்  β-Co(OH)2 சேர்மத்துடன் கிட்டத்தட்ட நெருங்கிய தொடர்பைக் கொண்டது ஆகும். ஆனால் இது ஐதரோடால்சைடு கட்டமைப்பை ஏற்கிறது. இக்கட்டமைப்பின்படி எதிர்மின் அயனிகள் உள்ளடுக்குகளில் காணப்படுகின்றன. எனவே இதை ஒரு பல்லுறுத் தோற்றமாக கருதமுடியாது. β-Co(OH)2  சேர்மத்திற்கு  α-Co(OH)2 சேர்மம் ஒரு முன்னோடிச் சேர்மம் எனலாம் 
.

மேற்கோள்கள் 

கோபால்ட்(II) சேர்மங்கள்
ஐதராக்சைடுகள்
சரதோவ் எயர்லைன்சு விமானம் 703

சரதோவ் எயர்லைன்சு விமானம் 703 (Saratov Airlines Flight 703 (6W703/SOV703) இது, உருசியாவின் (Orsk Airport) சென்ற உள்ளூர் பயணிகள் வானூர்தி விபத்து பற்றியதாகும். 2018, பிப்ரவரி 11 அன்று, அண்டோனோவ் ஏ என்- 148 -100பி (Antonov An-148-100B) எனப்படும் ஒரு வானூர்தி புறப்பட்ட சில நிமிடங்களில் விழுந்து விபத்துக்குள்ளானதில் 65 பயணிகள் மற்றும் 6 பணியாளர்கள் உட்பட 71 பேர்கள் (அனைவரும்) கொல்லப்பட்டனர்.

வானூர்தி 
விபத்துக்குள்ளான இந்த வானூர்தி, “ஒரோனேழ் வானூர்தி தாயாரிப்பு கூட்டமைப்பு” (Voronezh Aircraft Production Association) தயாரிக்கப்பட்ட,  “அண்டோனோவ் ஏ என்- 148 -100பி” (Antonov An-148-100B) வகை வானூர்தியாகும். ஆர் ஏ - 61704, எம் எஸ் என் 27015040004 (RA-61704, MSN 27015040004) பதிவு கொண்ட இவ்வானூர்தி, இரு முன்னேற்றம் பெற்ற டி - 436 (Progress D-436) எனும் இயந்திரத்தில் இயங்கக்கூடியது. மேலும், மே 2010 இல் முதன்முதலாக பறக்கவிட்ட இந்த வானூர்தி, 2010, சூன் 23 ஆம் நாள் ‘ரோசியா ஏர்லைன்சு’ (Rossiya Airlines) நிறுவனம் பதிவு செய்தது.

விபத்து 

இந்த வானூர்தி மாஸ்கோ தமதேதவோ வானூர்தி நிலையத்திலிருந்து, ஒர்ஸ்க் விமான நிலையத்திற்குச் செல்லும் ஒரு வழக்கமான திட்டமிடப்பட்ட உள்நாட்டு பயணச் சேவையில் ஈடுபட்டு வந்த வானூர்தியாகும். மேலும், மாஸ்கோவிலிருந்து 14:00 மணியளவில் புறப்படவேண்டிய இந்த 703 விமானம், தாமதமாக 14:24 க்கு புறப்பட்டதாக கருதப்படுகிறது.

மாஸ்கோவிலிருந்து புறப்பட்ட சில நிமிடங்களில் வானூர்தியின் வேகமும், உயரமும் ஏற்ற இறக்கமாக மாறிமாறி காணபட்டது. 703 விமானம் விபத்துக்கு சில நிமிடத்திற்கு முன்,  1,800 மீட்டர் (5,900 அடி) உயரத்திலும், மணிக்கு சுமார் 600 கிலோமீட்டர் வேகத்திலும் பறந்ததாக கூறப்படுகிறது. அதன் பின்னர் உடனடியாக உயரம் இழந்து 900 மீட்டர் (3,000 அடி) உயரத்தில் கதிரலைக் கும்பாவிலிருந்து மறைந்து காணாமற்போனது.

பயணிகள் மற்றும் பணியாளர்கள் 
விபத்துக்குள்ளான விமான வெளிப்பாட்டின் படி, 65 பயணிகள் மற்றும் 6 சேவைப் பணியாட்கள் இருந்ததாக அறியப்படுகிறது. அதில், பெரும்பாலான பயணிகள், ஒரன்பூர்க் (Orenburg) மாநகரில் வசிப்பவர்கள் ஆகும்.

மேற்கோள்கள்

புற இணைப்புகள் 
  மாஸ்கோ அருகே ரஷ்ய விமானம் விழுந்து நொறுங்கியதில் 71 பயணிகள் பலி தி இந்து தமிழ்
 கிளம்பிய சில நிமிடங்களில் நொறுங்கிய ரஷ்ய விமானம்: பயணித்த 71 பேரும் பலி பிபிசி தமிழ்

2018 இல் வானூர்தி விபத்துகளும் நிகழ்வுகளும்
உருசியா
இசுட்ரோன்சியம் ஆக்சைடு

இசுட்ரோன்சியம் ஆக்சைடு (Strontium oxide) என்பது SrO என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இசுட்ரோன்சியா என்ற பெயராலும் இச்சேர்மத்தை அழைப்பர். இசுட்ரோன்சியம் ஆக்சிசனுடன் வினைபுரிவதால் இசுட்ரோன்சியம் ஆக்சைடு உருவாகிறது. இசுட்ரோன்சியம் காற்றில் எரியும்போது இசுட்ரோன்சியம் ஆக்சைடும், இசுட்ரோன்சியம் நைட்ரைடும் சேர்ந்த கலவை தோன்றுகிறது. இசுட்ரோன்சியம் கார்பனேட்டு சிதைவடைவதாலும் இசுட்ரோன்சியம் ஆக்சைடு உருவாகிறது. இச்சேர்மம் ஒரு கார ஆக்சைடு வகையைச் சேர்ந்ததாகும்.

பயன்கள் 

கிட்டத்தட்ட எதிர்மின் கதிர்க்குழாயின் எடையில் 8% இசுட்ரோன்சியம் ஆக்சைடு பயன்படுகிறது. 1970 ஆம் ஆண்டுகளிலிருந்து இசுட்ரோன்சியத்தின் முக்கியமான பயனாக இதுவே இருந்துவருகிறது. வண்ண எதிர்மின் கதிர்க்குழாய் பயன்படுத்தப்படும் வண்ணத் தொலைக்காட்சிகள் மற்றும் இதர பொருட்களை விற்பதற்கு அமெரிக்காவில் சட்டப்பூர்வமான அங்கீகாரம் தேவையாகும். இக்கருவிகளிலிருந்து வெளிப்படும் எக்சு கதிர்களை தடை செய்ய இசுட்ரோன்சியத்தை பயன்படுத்த இந்த அங்கீகாரம் கோரப்பட்டது. குழாயின் கழுத்து, புனல் பகுதிகளில் ஈய(II) ஆக்சைடை பயன்படுத்த முடியும். ஆனால் இதை முகப்புத் தகடுகளில் பயன்படுத்துகையில் நிறச்சிதைவுக்கு காரணமாகிறது

வினைகள் 
வெற்றிடத்தில் இசுட்ரோன்சியம் ஆக்சைடுடன் அலுமினியத்தைச் சேர்த்து சூடாக்கினால் தனிமநிலை இசுட்ரோன்சியம் உருவாகிறது.

மேற்கோள்கள்

வெளி இணைப்புகள் 
Hansen, Tony, "SrO (Strontium Oxide, Strontia)", ceramic-materials.com 

இசுட்ரோன்சியம் சேர்மங்கள்
ஆக்சைடுகள்
பாறை உப்பு படிகக் கட்டமைப்பு